hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Հասմիկին ոստիկանության Կենտրոնի բաժին բերման են ենթարկել հուլիսի 21-ին, Հանրապետության հրապարակի տարածքում: Նրան են մոտեցել ոստիկանները և պահանջել, որպեսզի դիմակը կրի այնպես, որպեսզի քիթը ևս փակվի։
Հասմիկը պատմում է, որ տարածքում միայնակ է եղել և այդ շոգին՝ առողջական խնդիրների պատճառով հնարավոր չէր դիմակը կրել, բացատրել է, սակայն իրավիճակը այլ հունով է գնացել: Ոստիկանները փորձել են տուգանել, պահանջել են անձնագիր ներկայացնել, սակայն Հասմիկը տուգանքից խուսափելու նպատակով չի ըրամադրել անձնագիրը․
«Գնացինք բաժին, տեսնում եմ ոստիկանները առանց դիմակ, փորձեցի նկարել, ոստիկանը այդ պահին քիթը դիմակով փակեց, իմ հեռախոսը վերցրեցին, անջատեցին և հինգ ժամ հետո հոգեբուժարանում նոր տվեցին»,-պատմում է աղջիկը:
Ոստիկանության բաժանմունքում առանձնացել է Հայրապետյան ազգանունով ոստիկանը, ով անընդհատ կոպիտ արտահայտություններով դիմել է Հասմիկին, վերջինիս անբարոյական անվանել սեռական բնույթի վիրավորանքներ հնչեցրել նրա հասցեին։
«Հայրապետյանը անընդհատ ինձ թափթփուկ էր ասում, կարծես թե անունս թափթփուկ լիներ, բոլորն այդպես էին դիմում։ Հայրապետյանն ինձ ասաց՝ կտեսնես, թե այստեղ ով է Աստված, և ես եմ որոշում՝ դու կգնաս կանանց գաղութ, թե կգնաս հոգեբուժարան»,-պատմեց նա։
Հասմիկը պատմեց, որ հոգեբուժարան են դիմել ոստիկանությունից, որպեսզի գան իրեն տանեն, սակայն որոշակի ժամանակ անց հենց ոստիկաններն են իրենց մեքենայով նրան տանում հոգեբուժարան․
«Ճանապարհին ոստիկանը մեքենայի մեջ առանց դիմակի է եղել»,-նկատեց նա։
Հասմիկին առանց համապատասխան փաստաթղթի տեղափոխում են հոգեբուժարան, սակայն բժիշկը հրաժարվում է ընդունել․
«Ոստիկանն էլ, թե բա՝ ստուգեք թուղթը կբերենք»,-պատմեց Հասմիկը։
Ոստիկանության Հասարակայնության հետ կապի և լրատվության վարչությունից Forrights-ին տեղեկացրին, որ Ոստիկանապետ Վահե Ղազարյանի հանձնարարությամբ նշանակվել է ծառայողական քննություն՝ մանրամասները պարզվում են։
«Ծառայողական քննություն նշանակելը ծաղր է՝ զուտ ֆորմալ բնույթ է կրում և ոչ մի բան չի փոխում, ինչպես կարող են նույն համակարգի ներսում իրենք իրար մեջ որոշեն մեղավորության աստիճանը, դա հիմարություն է»,- Forrights-ի հետ զրույցում, նկատեց
Հելսինկյան ասոցիացիա ՀԿ-ի նախագահ, իրավապաշտպան Նինա Կարապետյանցը, հավելելով, որ ծառայողական քննության արդյունքում ինքը ոչ մի պատասխանատվության ենթարկված անձ չի տեսել․ Իրավապաշտպանը նկատում է, որ բերման ենթարկված քաղաքացուն հոգեբուժարան տանելը հին ավանդական տարբերակներից է, երբ փորձում են անձին ստորացնել և նվաստացնել․
«Նախկինում այդպես էր, եթե չէին կարողանում ոստիկանության ներգործության շրջանակներում պատասխանատվության ենթարկելու ինչ-որ բան գտնել տանում էին հոգեբուժարան։ Սա հին, սովետական, պատժողական ներգործության միջոցն է»,-վստահեցրեց Նինա Կարապետյանցը, նշելով, որ սա այն է ինչը պետք էր սպասել այն համակարգից որտեղ իրական փոփոխություն չկա․
«Նախկինում արված տականք, ստահակ քայլերի համար երբ ոչ-ոք չի պատժվել և գնահատականներ չի տրվել այսպես էլ պետք է լիներ,-ասաց նա։
33-ամյա Հասմիկն ապրում է առանձին, ընտանքի անդամները դեպքի մասին չգիտեն,: Նա վստահեցնում է՝ պայքարելու է մինչև վերջ, որպեսզի մեղավորները պատժվեն։
Հասմիկ Սեդրակյանը միջադեպի մասին տեղեկացրել է ՄԻՊ-ին։ Մարդու իրավունքների պաշտպանի գրասենյակից Forrights-ին հայտնեցին, որ ընթացքի մեջ է և լրացուցիչ կտեղեկացնեն։
Նախորդ նյութըԿորոնավիրուսի վարակման 451 նոր դեպք. կա 4 մահ. ապաքինվել է 490 մարդ
Հաջորդ նյութըԿորոնավիրուսի վարակման 383 նոր դեպք. կա 8 մահ
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.